CELEX: 62008CA0003
Language: lt
Date: 2009-10-01 00:00:00
Title: Byla C-3/08: 2009 m. spalio 1 d. Teisingumo Teismo (ketvirtoji kolegija) sprendimas byloje ( Tribunal du travail de Nivelles (Belgija) prašymas priimti prejudicinį sprendimą) Ketty Leyman prieš Institut national d'assurance maladie-invalidité (INAMI) (Prašymas priimti prejudicinį sprendimą — Socialinės apsaugos sistemos — Invalidumo išmokos — Reglamentas (EEB) Nr. 1408/71 — 40 straipsnio 3 dalis — Skirtingos valstybių narių kompensacijų sistemos — Nepalanki darbuotojų migrantų padėtis — Prarandamos įmokos)

21.11.2009   
            
            
               LT
            
            
               Europos Sąjungos oficialusis leidinys
            
            
               C 282/7
            
         2009 m. spalio 1 d. Teisingumo Teismo (ketvirtoji kolegija) sprendimas byloje (Tribunal du travail de Nivelles (Belgija) prašymas priimti prejudicinį sprendimą) Ketty Leyman prieš Institut national d'assurance maladie-invalidité (INAMI)
   
   (Byla C-3/08) (1)
   
   (Prašymas priimti prejudicinį sprendimą - Socialinės apsaugos sistemos - Invalidumo išmokos - Reglamentas (EEB) Nr. 1408/71 - 40 straipsnio 3 dalis - Skirtingos valstybių narių kompensacijų sistemos - Nepalanki darbuotojų migrantų padėtis - Prarandamos įmokos)
   2009/C 282/11
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Tribunal du travail de Nivelles
   
   
      Šalys pagrindinėje byloje
   
   
      Ieškovė: Ketty Leyman
   
      Atsakovas: Institut national d'assurance maladie-invalidite (INAMI)
   
   
      Dalykas
   
   Prašymas priimti prejudicinį sprendimą — Tribunal du travail de Nivelles (Belgija) – 1971 m. birželio 14 d. Reglamento Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (OL L 149, 1971, p. 2; 2004 m. specialusis leidimas lietuvių k., 5 sk., 1 t., p. 35), su pakeitimais, galiojimas atsižvelgiant į EB 18 straipsnį — Invalidumo išmokos — Teisės laisvai judėti suvaržymas dėl skirtingų kompensacijų sistemų.
   
      Rezoliucinė dalis
   
   EB 39 straipsnį reiškia aiškinti kaip draudžiantį valstybės narės kompetentingoms valdžios institucijoms taikyti nacionalinės teisės aktus, kurie, atsižvelgiant į 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, redakcijos, iš dalies pakeistos ir atnaujintos 1996 m. gruodžio 2 d. Tarybos reglamentu (EB) Nr. 118/97, iš dalies pakeisto 2005 m. balandžio 13 d. Europos Parlamento ir Tarybos reglamentu (EB) Nr. 647/2005, 40 straipsnio 3 dalį, teisei į invalidumo išmokas įgyti nustato sąlygą, kad būtų pasibaigęs vienų metų pirminio nedarbingumo laikotarpis, kai dėl tokio taikymo darbuotojas migrantas pagal šios valstybės narės socialinės apsaugos sistemą mokėjo prarandamas įmokas ir taip atsidūrė mažiau palankioje padėtyje, palyginti su vietiniu darbuotoju.
   
      (1)  OL C 79, 2008 3 29.